section_heading: Životopis
paragraph_text: Jurić je izabran za dubrovačkog biskupa 1. studenog 1829. godine. Papa Pio VIII. potvrdio je njegovo imenovanje 5. srpnja 1830. godine. Posvetio ga je u katedrali u Gorici, 21. studenog 1830., gorički nadbiskup Joseph Walland. U Dubrovniku je ustoličen 1831. Time je postao prvi dubrovački biskup, nakon što je 1828. nadbiskupija svedena na biskupijski status i prestala biti sjedište metropolije.